wickkiey/tamil-wikipedia-chunked huggingface dataset:
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## பெப்பிரவரி 2024

- நாள்: பெப்பிரவரி 18, 2024
- நேரம்: இந்திய நேரம் காலை 11 மணி முதல் 12 மணி வரை
- பங்குபெற்றவர்கள்: கி.மூர்த்தி, ஸ்ரீ. பாலசுப்ரமணியன், மா. செல்வசிவகுருநாதன், தமிழ்ச்செல்வன், கந்தசாமி
- உரையாடிய குறிப்புகள்:
:# பயனர் பெயர் குறித்து தமிழ்ச்செல்வன் அவர்கள் கேட்ட கேள்விக்கு பதிலளிக்கப்பட்டது.
:# தமிழ் விக்கிப்பீடியாவில் பங்களிப்பது குறித்தான அறிமுகம், கந்தசாமி அவர்களுக்கு தரப்பட்டது. தமிழ் விக்கிமூலத்தில் பங்களித்திருப்பதாகவும், விக்கிமூலம் குறித்து தனது ஐயங்களை அடுத்தக் கூட்டத்தில் கேட்பதாகவும் அவர் தெரிவித்தார்.
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## மார்ச்சு 2024

- நாள்: மார்ச்சு 31, 2024
- நேரம்: இந்திய நேரம் காலை 11 மணி
- பங்குபெற்றவர்கள்: கி.மூர்த்தி, ஸ்ரீ. பாலசுப்ரமணியன், தகவலுழவன், நீச்சல்காரன், ஸ்ரீதர். ஞா, மா. செல்வசிவகுருநாதன், ராஜா, பிரசாந்த்
- உரையாடிய குறிப்புகள்:
:# சிறப்புக் காலாண்டு - 'எளிய முறைக்கான பரிந்துரைகளுக்கு' வார்ப்புரு உருவாக்குமாறும் அதனை திட்டப் பக்கங்களில் இடுமாறும் பரிந்துரைக்கப்பட்டது.
:# உள்ளடக்க மொழிபெயர்ப்புக் கருவி - விரிவாக கலந்துரையாடப்பட்டது. தேவைப்படும் மேம்பாடுகளை செய்வதற்கு உதவி கேட்க வேண்டிய பக்கம் பற்றி தகவல் பெறப்பட்டது.
:# தொடர்-தொகுப்பு 2024 - திட்டத்தின் நோக்கம் விளக்கப்பட்டது. பங்குகொள்வோருக்கு இலக்குகளை நிர்ணயிக்க வேண்டும் என மூர்த்தி தெரிவித்தார்கள்.
:# தமிழ் விக்கிப்பீடியா அறிமுகப் பட்டறைகள் 2024 - திட்டத்தின் நோக்கம் விளக்கப்பட்டது.
:# தமிழ் விக்கிப்பீடியா கட்டுரை ஆழம் - விரிவாக கலந்துரையாடப்பட்டது. மேற்கொண்டு தகவல்களைத் திரட்டி, அடுத்த மாதாந்திரக் கூட்டத்தில் கலந்துரையாடுவதென முடிவெடுக்கப்பட்டது.
:# இரண்டாவது உலகத் தமிழ் செம்மொழி மாநாடு (02-சூன்-2025, சென்னையில்) - முதற்கட்ட உரையாடல் நடத்தப்பட்டது.
:# விக்கிப்பீடியா:நல்ல கட்டுரைகள் - ஸ்ரீதர். ஞா விளக்கினார்.
:# இதழ்கள் கட்டுரைகளைப் பட்டியலிடல் - ஸ்ரீதர். ஞா விளக்கினார். தனது கருத்துக்களை பேச்சுப் பக்கத்தில் இடுவதாக நீச்சல்காரன் தெரிவித்தார்.
:# மேற்கோள் இல்லாத கிரிக்கெட் குறித்த கட்டுரைகளில் மேற்கோள்கள் சேர்ப்பது குறித்து உரையாடப்பட்டது. கட்டணம் செலுத்தினால் மட்டுமே சேவை கிடைக்கக்கூடிய தளமாக cricketarchive.com ஆகியுள்ளதால், இதனைக் கையாள்வது எப்படி என்பது குறித்து உரையாடப்பட்டது. இது குறித்து விசாரிப்பதாக நீச்சல்காரன் தெரிவித்தார்.
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## ஏப்பிரல் 2024

- நாள்: 28-ஏப்பிரல்-2024
- நேரம்: இந்திய நேரம் காலை 11 மணி
- பங்குபெற்றவர்கள்: கி.மூர்த்தி, கு. அருளரசன், மகாலிங்கம் இரெத்தினவேலு, ஸ்ரீதர். ஞா, மா. செல்வசிவகுருநாதன், 'பயிலகம்' அமைப்பின் வாயிலாக கலந்துகொண்ட புதியவர்கள்.
- உரையாடியவை:
:* விக்கிப்பீடியா:தொடர்-தொகுப்பு 2024/விரிவான திட்டமிடல்
::# கலந்துகொள்ள இருப்பவர்கள் மொத்தம் 25 பயனர்கள்; இதில் இந்தியப் பயனர்கள் 23 பேர், இலங்கைப் பயனர் ஒருவர், மலேசியப் பயனர் ஒருவர் என இறுதி செய்யப்பட்டது.
::# தொடர் தொகுப்பு நடைபெறும் இரு நாட்கள், அதன் பிறகு நடக்கும் விக்கி மாரத்தான், தொடர்ந்து நடத்தப்படவிருக்கும் சிறப்புக் காலாண்டுத் திட்டங்கள் இவற்றிற்கான இலக்குகள் நிர்ணயிக்கப்பட்டன.
:* கட்டுரை ஆழம் குறித்து உரையாடப்பட்டது. தமிழ் மொழி, மலையாள மொழி விக்கிப்பீடியாக்களில் இருக்கும் பக்கங்களின் எண்ணிக்கை குறித்த தரவுகளை திரட்ட வேண்டும் என முடிவு செய்யப்பட்டது. இத்தரவுகளின் அடிப்படையில் அடுத்தக் கூட்டத்தில் தொடர்ந்து உரையாடலாம் என முடிவெடுக்கப்பட்டது.
:* 'பயிலகம்' அமைப்பின் வாயிலாக புதியவர்கள் பலர் கலந்துகொண்டனர். விக்கிப்பீடியா குறித்து சுருக்கமான முறையில் அவர்களுக்கு விளக்கம் தரப்பட்டது. அவர்களின் கேள்விகளுக்கு பதில் தரப்பட்டது. பயிலகம் அமைப்பின் நிர்வாகி / ஒருங்கிணைப்பாளர் மூலமாக பயிலரங்கம் ஏற்பாடு செய்யப்பட்டால், தொடர்பங்களிப்பாளர்கள் அதனை நடத்தித் தருவார்கள் என்றும் தெரிவிக்கப்பட்டது.
- மா. செல்வசிவகுருநாதன் (பேச்சு) 12:56, 28 ஏப்பிரல் 2024 (UTC)
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## மே 2024

- நாள்: 26-மே-2024
- நேரம்: இந்திய நேரம் காலை 11 மணி முதல் 12.30 மணி வரை
- சந்திப்பிற்கான இணைப்பு: https://meet.google.com/uvu-uuoa-ypw
- கலந்துகொண்டவர்கள்: கி.மூர்த்தி, ஸ்ரீ. பாலசுப்ரமணியன், மகாலிங்கம் இரெத்தினவேலு, ஸ்ரீதர். ஞா, மா. செல்வசிவகுருநாதன், 'பயிலகம்' அமைப்பின் வாயிலாக கலந்துகொண்டவர், ஆசிரியர் ஜெரோம், ஆசிரியர் குகன்.
- உரையாடியவை:
- ஏற்காடு தொடர்-தொகுப்பு நிகழ்வு குறித்த இற்றை: *செல்வசிவகுருநாதன் Rapid Fund-இற்கு விண்ணப்பிப்பார்.*
- சிறப்புத் தொடர்-தொகுப்பு நிகழ்வை நடத்துவதற்கான ஏற்பாடுகள்: *வரவு செலவு திட்டம் நிறைவுற்றது.*
- நல்ல கட்டுரைகளுக்கு எவ்வாறு முன்மொழிவது? - சிறிய விளக்கம்: *ஸ்ரீதர். ஞா விளக்கினார்.*
- தமிழ் விக்கிப்பீடியாவில் முன்பு பங்களித்தவர்களை மீண்டும் பங்களிக்கச் செய்வது எப்படி?: *அழைப்பு விடுக்கும் செய்தியை பேச்சுப் பக்கங்களில் இடுவது என முடிவெடுக்கப்பட்டது.*
- தமிழ் விக்கிப்பீடியாவிற்கு அறிமுகமானவர்களை தொடர்பங்களிப்பாளர்களாக பங்களிக்கச் செய்வது எப்படி?: *WhatsApp குழு ஒன்றினை ஆரம்பித்து, அதன் வாயிலாக இணையவழி பயிற்சிகளைத் திட்டமிடுவது என முடிவெடுக்கப்பட்டது.*
- கட்டுரை ஆழத்தில் ஏற்பட்டுவரும் தொடர் முன்னேற்றம் - *கருத்துக்கள் பரிமாற்றம் செய்யப்பட்டன.*
- மா. செல்வசிவகுருநாதன் (பேச்சு) 04:20, 27 மே 2024 (UTC)
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## சூன் 2024

- நாள்: 30-சூன்-2024
- நேரம்: இந்திய நேரம் காலை 11 மணி முதல் 12.30 மணி வரை
- சந்திப்பிற்கான இணைப்பு: https://meet.google.com/bxh-jhny-ffk
- உரையாடியவை:
1. சூலை மாதத்தில் சென்னையில் நடைபெறவிருக்கும் தொடர்-தொகுப்பு நிகழ்வு - பதிவு செய்தலை தொடர பரிந்துரைக்கப்பட்டுள்ளது.
1. செப்டம்பர் மாதத்தில் ஏற்காட்டில் நடைபெறவிருக்கும் தொடர்-தொகுப்பு நிகழ்வு - நிதிக் கோரிக்கை குறித்த இற்றை தரப்பட்டது.
1. கட்டுரை ஆழம் அளவீடு குறித்து உரையாடப்பட்டது.
1. தமிழ் விக்கிப்பீடியா - சி.ஐ.எஸ் இணைவாக்கம் தொடர்பான இற்றை தரப்பட்டது.
1. திருநெல்வேலி பயிலரங்குத் திட்டத்தை நிறைவு செய்தல் குறித்தான இற்றை தரப்பட்டது.
1. ஆகத்து மாதம்: சென்னையிலுள்ள கல்லூரி ஒன்றில், 30 மாணவர்களுக்கு பயிற்சி வழங்குதல். (வாரம் 1 - விக்கிமீடியா திட்டங்கள் குறித்த அறிமுகம், தமிழ் விக்கிப்பீடியாவை பயன்படுத்துதல் குறித்த விளக்கம், பயனர் கணக்கு தொடங்குதல், தமிழ் விக்கிப்பீடியாவின் கூறுகள், தமிழ் விக்கிப்பீடியாவில் உலாவுதல். வாரம் 2 - தொகுத்தல் பயிற்சி, புதிய கட்டுரை எழுதுவதற்கான பயிற்சி).
1. தமிழ்நாடு அறிவியல் இயக்க உறுப்பினர்களுக்கு பயிற்சி வழங்குதல் குறித்து நா. ரெ. மகாலிங்கம் மேற்கொண்டு பணியாற்றுவார்.
1. சி.ஐ.எஸ் நடத்தும் பயிற்சியாளர்களுக்கானப் பயிற்சி 20 செப்டம்பர் 2024 முதல் 22 செப்டம்பர் 2024 வரை நடைபெறுவதற்கு **ஏற்பாடுகள்** நடந்து வருகின்றன. பயிற்சிகளை நடத்தும் தமிழ் விக்கிப்பீடியர்கள் இதற்கு விண்ணப்பிக்கலாம்.
- மா. செல்வசிவகுருநாதன் (பேச்சு) 06:42, 30 சூன் 2024 (UTC)
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## சூலை 2024

- நாள்: 28-சூலை-2024
- நேரம்: இந்திய நேரம் காலை 11 மணி முதல் 12 மணி வரை
- சந்திப்பிற்கான இணைப்பு: https://meet.google.com/acy-vwbr-bev
- கலந்துகொண்டவர்கள்: கி.மூர்த்தி, கு. அருளரசன், மகாலிங்கம் இரெத்தினவேலு, ஸ்ரீதர். ஞா, மா. செல்வசிவகுருநாதன்
- உரையாடியவை:
:* ஆகத்து மாதத்தில், பொதுவகத்திலுள்ள படிமங்களை கட்டுரைகளில் சேர்க்கும் பணியைச் செய்தல். இதனை ஒருங்கிணைக்கும் பணியை ஸ்ரீதர். ஞா செய்வார்.
:* செப்டம்பர் மாதத்தில் ஏற்காட்டில் நடைபெறவிருக்கும் தொடர்-தொகுப்பு நிகழ்விற்கான பணிகளைப் பகிர்ந்துகொள்வது.
:# நிகழ்வு நடக்கும் விடுதி அலுவலகத்துடனான ஒருங்கிணைப்பு: *பாலு*
:# கலந்துகொள்பவர்களை தேர்ந்தெடுப்பதற்கான குழு: கி.மூர்த்தி, கு. அருளரசன், ஸ்ரீதர். ஞா, *நீச்சல்*
:# கலந்துகொள்பவர்களுடனான தொடர்பாடல்: மகாலிங்கம் இரெத்தினவேலு
:# நிகழ்வு வடிவமைப்பு: சத்திரத்தான்
:# நிகழ்வு நடக்கும் இடத்தில் ஒருங்கிணைப்பு: *நீச்சல்/பாலாஜி*
:# நிதி மேலாண்மை: மா. செல்வசிவகுருநாதன்
:* திசம்பர் மாதத்தில் நடத்துவதாக திட்டமிடப்பட்டு வரும் விக்கிப்பீடியா:அறிவுப் பகிர்வு நிகழ்வை 2 நாட்களுக்கு தொடர்ச்சியாக நடத்த பரிந்துரைக்கப்பட்டது.
:* தகவல் பரிமாற்றம்:
:# Train The Trainer நிகழ்வினை அக்டோபர் மாதம் 18, 19, 20 ஆகிய நாட்களில் நடக்கிறது. இங்கு விண்ணப்பிக்கலாம்.
:# சென்னையில் நடந்த சிறப்புத் தொடர்-தொகுப்பு நிகழ்வு குறித்து தெற்காசிய மாதாந்திரக் கூட்டத்தில் பயனர்:செல்வசிவகுருநாதன் விளக்கினார். விக்கிமீடியா நடத்தும் Diff வலைப்பூவில் இது குறித்து கட்டுரை ஒன்றினை வெளியிட, Rachit பரிந்துரைத்தார்.
:* மடிக்கணினி இல்லாத பயனர்களுக்கு அதனை வழங்கி உதவுவது குறித்து சிஐஎஸ் அமைப்பிடம் கோரிக்கை வைக்க பரிந்துரைக்கப்பட்டது.
- மா. செல்வசிவகுருநாதன் (பேச்சு) 06:54, 28 சூலை 2024 (UTC)
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## ஆகத்து 2024

- நாள்: 01-செப்டம்பர்-2024
- நேரம்: இந்திய நேரம் காலை 11 மணி முதல் 12 மணி வரை
- சந்திப்பிற்கான இணைப்பு: https://meet.google.com/jqp-keex-tqj
- கலந்துகொள்பவர்கள்:
- உரையாட வேண்டியவை:
:# தொடர்-தொகுப்பு நிகழ்விற்கான ஏற்பாடுகள்.
:# இந்தோனேசியாவில் நடைபெறவுள்ள விக்கிமூல மாநாடு பற்றி சில நிமிடங்கள் (<font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup>)
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## செப்டம்பர் 2024

தொடர்-தொகுப்பு 2024 நேரடி நிகழ்வு செப்டம்பர் 28, 29 தேதிகளில் ஏற்காடு நகரில் நடைபெற்றது. எனவே, இந்த மாதத்தில் இணையவழிக் கலந்துரையாடல் நடைபெறவில்லை. - மா. செல்வசிவகுருநாதன் (பேச்சு) 21:07, 14 அக்டோபர் 2024 (UTC)
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## அக்டோபர் 2024

- நாள்: 27-அக்டோபர்-2024
- நேரம்: இந்திய நேரம் காலை 11 மணி முதல் 12 மணி வரை
- சந்திப்பிற்கான இணைப்பு: https://meet.google.com/vox-bwtz-tin
- உரையாட வேண்டியவை:
:# விக்கிப்பீடியா:தொடர்-தொகுப்பு 2025
:# விக்கிப்பீடியா:மேம்பாடு/2025
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## நவம்பர் 2024

- **நாள்:** 01-டிசம்பர்-2024
- **நேரம்:** இந்திய நேரம் காலை 11 மணி முதல் 12 மணி வரை
- **சந்திப்பிற்கான இணைப்பு:** https://meet.google.com/xam-fbrd-xov
- **உரையாட வேண்டியவை:**
:இற்றைகள்:
:# விக்கிப்பீடியா:தொடர்-தொகுப்பு 2025 குறித்த தற்போதைய நிலவரம் - மா. செல்வசிவகுருநாதன்
:# CIS-A2K பரிந்துரைத்துள்ள இந்திய அளவில் விக்கிப்பீடியா தளங்களுக்கான மேம்பாட்டுத் திட்டமும், தமிழ் விக்கிப்பீடியா குமுகாயத்தின் தலைமையேற்பும். - மா. செல்வசிவகுருநாதன்
:உரைகள்:
:# புதுக்கோட்டை ஜெ. ஜெ. கலை அறிவியல் கல்லூரியின் மாணவர்களுக்கு உள்ளகப் பயிற்சி (internship) வழங்குதல். - சத்திரத்தான்
:# தமிழ் விக்கிப்பீடியாவின் அடுத்தக் கட்ட வளர்ச்சி குறித்தான எண்ணங்களைப் பகிர்தல் - இரவி
:கலந்துரையாடல்கள்:
:# தமிழ் விக்கிப்பீடியா - CIS-A2K - விக்கிமீடியா அறக்கட்டளை - கூகுள் நிறுவனம் இவற்றிற்கிடையேயான இணைவாக்கம்
- **கலந்துகொண்டோர்:** கி.மூர்த்தி, ஸ்ரீ. பாலசுப்ரமணியன், சத்திரத்தான், சஞ்சீவி சிவகுமார், கு. அருளரசன், மகாலிங்கம் இரெத்தினவேலு, மா. செல்வசிவகுருநாதன், இரவி, சிவகோசரன், த.சீனிவாசன், ஜெ. பாலாஜி, ஸ்ரீதர். ஞா, தியாகு கணேஷ், சா. அருணாசலம், ஜெரோம் கிறிஸ்பின்
# விக்கிப்பீடியா:மாதாந்திர இணையவழிக் கலந்துரையாடல்கள்/2024

## டிசம்பர் 2024

- **நாள்:** 29-டிசம்பர்-2024
- **நேரம்:**
- **சந்திப்பிற்கான இணைப்பு:**
- **உரையாட வேண்டியவை:**
:# புதுக்கோட்டை ஜெ. ஜெ. கலை அறிவியல் கல்லூரி மாணவர்களுக்கான உள்ளகப்பயிற்சி (internship) (கலைத்திட்டம் & இலக்குகள்) --<font face="Casteller" size="4">ஸ்ரீதர். ஞா</font> 💬உரையாடுக 07:20, 19 திசம்பர் 2024 (UTC)
:# புதிய கூகுள் திட்டம்: தமிழ் விக்கிப்பீடியா சமூக விரிவாக்கத்திற்கான திட்ட ஆவணம். விக்கிமீடியா அறக்கட்டளை வழியாக கூகுள் நிறுவனத்திற்கு இந்த ஆவணம் சென்றடையும். - மா. செல்வசிவகுருநாதன் (பேச்சு) 20:04, 20 திசம்பர் 2024 (UTC)
:# மா. செல்வசிவகுருநாதன் (பேச்சு) 12:01, 23 திசம்பர் 2024 (UTC)
# இரணகள்ளி

**இரணகள்ளி**, அல்லது மலைக்கள்ளி, இது கள்ளி வகை தாவரம் ஆகும். **Goethe plant**, இதன் இலைகள் மூலிகை மருத்துவத்தில் அதிகம் பயன்படுகிறது. குறிப்பாக சிறுநீரகக் கற்கைளை கரைத்து, வெளியேற்றும் குணம் இரணகள்ளி இலைகளுக்கு உள்ளது.இது சுமார் 1 மீட்டர் (39 அங்குலம்) உயரம் கொண்டது. இதன் இலைகள் தடிமனாகவும், நீள் வட்டமாகவும், வளைந்தாகவும், விளிம்புகள் சிவப்பு நிறத்துடன் காணப்படும். இதன் தண்டுகள் சதைப்பற்றுடன் உருளை வடிவத்தில் காணப்படும். இதில் ஆண்டு முழுவதும் பூக்கள் வளரும்.  
இத்தாவரம் மடகாஸ்கரை பூர்வீகமாகக் கொண்டது. மேலும் இக்கள்ளிச் செடிகள் வெப்பமண்டல மற்றும் மிதவெப்ப மண்டல பகுதிகளில் இயற்கையாக வளர்கிறது. வெப்பமண்டல பசுமைமாறா மற்றும் வறண்ட இலையுதிர் காடுகள் மற்றும் மலை காடுகளில் உள்ள பாறைகளின் தளங்களைப் பற்றி வளர்கிறது. இது ஆசியா, ஆப்பிரிக்கா, ஆஸ்திரேலியா, நியூசிலாந்து, மேற்கிந்தியத் தீவுகள் , பெர்முடா, மக்ரோனேசியா , மஸ்கரேன்ஸ் , பிரேசில் , சுரினாம் , கலபகோஸ் தீவுகள், மெலனேசியா , பாலினேசியா மற்றும் ஹவாய் ஆகிய நாடுகளில் காணப்படுகிறது . [1] [8] ஹவாய் போன்ற பலவற்றில் , இது ஒரு களையாக கருதப்படுகிறது.
# இரணகள்ளி

## மருத்துவ குணங்கள்

1. சிறுநீரகக் கற்களை உடனடியாக கரைக்க, இரணகள்ளி இலையை அதிகாலையில், வெறும் வயிற்றில் ஒரு இலை வீதம் மென்று சாப்பிட்டு தண்ணீர் குடிக்க வேண்டும்.
1. ஆறாத புண்களுக்கு இரணகள்ளி இலையை மை போல் அரைத்து, ஆறாத புண்கள் மேல் வெற்றிலை வைத்து கட்டிவந்தால், விரைவில் புண்கள் ஆறும்.
1. இரணகள்ளி இலையை சாற்றாக பிழிந்து அதன் சாற்றை கால் ஆணி, மரு, பாலுண்ணிகள் உள்ள இடங்களில் இரவில் தடவி வைத்து, பின் காலையில் கழுவி விடவேண்டும்.
1. தோல் சார்ந்த நோய்களுக்கு இரணகள்ளி செடியின் வேருடன் (500 மில்லி கிராம்) தேங்காய் எண்ணை (400 மி கி), கஸ்தூரி மஞ்சள் (10 கிராம்), நீரடிமுத்து (20 கிராம்), கசகசா (5 கிராம்) சேர்த்து இடித்து சாறாக்கி அடுப்பில் கொதிக்க வைத்து சுண்டிய பின் வடிகட்டி, நாள்தோறும் காலையில் தலை முதல் கால் வரை பூசி அரை மணி நேரம் ஊரவைத்துப் பின்னர் இளஞ்சூடான நீரில் சீயக்காய்த் தூள் தேய்த்து குளித்தால், குட்டம், மேகநீர், ஊரல் படை, கருமேகநீர் போன்ற தோல் நோய்கள் குணமாகும்.
1. ரணகள்ளி இலைகளை காலையில் வெறும் வயிற்றில் சாப்பிட்டு வந்தால், சர்க்கரை நோய் பாதிப்புக்கள் எந்த அளவில் இருந்தாலும், நோயின் வீரிய தன்மையை கட்டுக்குள் கொண்டுவரும்.
1. காதுவலிக்கு ரணகள்ளி மூலிகையின் இலைகளை கசக்கி காதில் இரண்டு சொட்டுகள் விட, காது வலி உடனே குணமாகும்.
- குறிப்பு: இரணகள்ளி இலைகளைப் பயன்படுத்தும் காலத்தில் பாலும், பால் சார்ந்த பொருட்களையும், இறைச்சி, மீன், முட்டை கண்டிப்பாக தவிர்க்க வேண்டும்.
# கல் உருக்கி

**கல் உருக்கி** அல்லது **கல்லுருக்கி** (*Scoparia dulcis*), வாழைக் குடும்பத்தைச் சேர்ந்த மூலிகைச் செடியாகும். இச்செடிகள் புவி முழுவதும் வளர்கிறது. இந்தியா மற்றும் வங்காளதேசத்தில் இதனை களையாக கருதினாலும், இச்செடி மூலிகை மருத்துவத்தில் சிறுநீரக கற்களை கரைப்பதற்கு அதிகம் பயன்படுகிறது.இச்செடிகள் மண் வளம் அற்ற சரளை பூமியில் நன்கு விளைகிறது.
# கல் உருக்கி

## பாரம்பரிய மருத்துவப் பயன்பாடுகள்

இந்தியா மற்றும் தைவானில் இச்செடியின் இலைகள் இரத்த சர்க்கரை, இரத்த அழுத்தம் உள்ளவர்களுக்கு பயன்படுத்தப்படுகிறது.ஆயுர்வேதம் மற்றும் சித்த மருத்துவத்தில் நாட்பட்ட சிறுநீரகக் கற்களை (**kallurukki** (stone melter) கரைத்து வெளியேற்றப் பயன்படுகிறது. பிரேசில் நாட்டில் மூல நோய்களுக்கும், அடிபட்ட காயங்களுக்கு மருந்தாக தரப்படுகிறது.
# நிக்மா

**நிக்மா** (*Nygma*) அல்லது **நிக்மாட்டா** (பன்மை) என்பது சில பூச்சிகளின் இறக்கைகளில் காணப்படும் விசித்திரமான அடர்த்தியான புள்ளியாகும். இவை எண்டோப்டெரிகோட்களின் இறக்கைகளில் மட்டுமே காணப்படுகின்றன. ஆனால் இவை சில பூச்சி குழுக்களில் மட்டுமே காணப்படுகின்றன. நிக்மாட்டா கடிசு ஈக்கள், தேள் பூச்சி, இரம்ப-ஈக்கள் மற்றும் நியூரோப்டெராவின் சில குடும்பங்களில் (எ.கா. மெகாலோப்டெரா மற்றும் இதோனிடே) காணப்படுகிறது. நிக்மாட்டாவின் செயல்பாடு என்னவென்று தெரியவில்லை. இவை நரம்புகள் அல்லது சுரப்பிகளுடன் இணைக்கப்படவில்லை. இவை பொதுவாக வட்டமானவை. இவற்றினைச் சுற்றியே இரத்த நாளங்கள் செல்கின்றன. சீனாவின் காணப்பட்ட புதைபடிவ ஆசுமிலிடேயில் கூட நிக்மாட்டா காட்சியளித்தது. நிக்மாடாவின் நிலைகள் மற்றும் அமைப்பு பெரும்பாலும் இவற்றைக் கொண்டுள்ள பூச்சி சினங்களை விளக்கப் பயன்படுகின்றன.
# மெட்ராஸ் இன்ஜினியர் குரூப்

மாண்டலை, ஃபோர்ட் டஃபெரின் வாயில்களில் மெட்ராஸ் சாப்பர்ஸ்.]]
**மெட்ராஸ் இன்ஜினியர் குரூப்** அதிகாரப்பூர்வமற்ற முறையில் **மெட்ராஸ் சாப்பர்ஸ்** (*Madras Engineer Group* (MEG), informally known as the *Madras Sappers*) என்று அழைக்கப்படுவது, இந்தியத் தரைப்படையின் பொறியாளர் படைப்பிரிவின் பொறியாளர் குழுவாகும். மெட்ராஸ் இஞ்சினியர் குரூப்பானது பிரித்தானிய இந்தியாவின் முந்தைய மதராஸ் இராசதானி இராணுவத்திலிருந்து உருவாகி வந்தது. இந்த படைப்பிரிவின் தலைமையகம் பெங்களூரில் உள்ளது. இந்திய இராணுவத்தில் உள்ள மூன்று பொறியாளர் படைப்பிரவுகளில் மெட்ராஸ் சாப்பர்ஸ்தான் மிகவும் பழமையானது.  
1862 மற்றும் 1928 க்கு இடையில் நடந்த பல மறுசீரமைப்புகளில் மெட்ராஸ் பிரசிடென்சி இராணுவத்தில் சேதமின்றி தப்பிப்பிழைத்த ஒரே படைப்பிரிவு மெட்ராஸ் சப்பர்ஸ் மட்டுமே. மெட்ராஸ் சப்பர்களின் துருப்புக்கள் *தம்பிகள்* என்று பிரபலமாக ஆங்கில இராணுவத்தால் அறியப்பட்டனர். இவர்கள் 200 ஆண்டுகளுக்கும் மேலாக உலகெங்கிலும் உள்ள பல போர்க்களங்களில் தங்களை தனித்துவப்படுத்திக் கொண்ட தொப்பிகளுடன் தங்களை ஈடுபட்டது அவர்களின் தனிச்சிறப்பு.  
இப்படை பிரிவின் முதன்மையான பணி பாலங்கள், சாலைகள் அமைப்பது, சாலைகள், சுரங்கங்களில் உள்ள தடைகளை அப்புறப்படுத்துவதி படைகள் தொடர்ந்து பயணிப்பதற்கான ஏற்பாட்டை செய்வது போன்றவை ஆகும். இந்திய விடுதலைக்கு முன்புவரை இப்படைப்பிரிவில் தமிழர்களே பெரும்பான்மையினராக இருந்தனர். இப்படைப்பிரிவின் பாடலானது *வெற்றி, வெற்றி, எதிலும் வெற்றி தம்பி* என்று தமிழில்தான் துவங்குகிறது. அது இன்றுவரை மற்றப்படாமல் உள்ளது.  
சுரங்கத்தை வெடித்து அழிக்கும் போர் ஆயுதமான பெங்களூர் ஏவரி, இருபதாம் நூற்றாண்டின் ஆரம்ப ஆண்டுகளில் இதன் பெங்களூரு மையத்தில் கண்டுபிடிக்கப்பட்டது.
# மெட்ராஸ் இன்ஜினியர் குரூப்

## காலக்கோடு

- 1780 – இரண்டு கூளியர் படைப்பிரிவுகளில் இருந்து *மெட்ராஸ் கூளியர்* உருவாக்கப்பட்டது (செப்டம்பர் 30, 1780 அன்று சென்னை பட்டினத்தில்)
- 1831 - மெட்ராஸ் சாப்பர்ஸ் மற்றும் மைனர்ஸ் கார்ப்ஸ் என்று புதிய பெயர் இடப்பபட்டது
- 1834 - தலைமையகம் பெங்களூருக்கு மாற்றப்பட்டது, அது இன்றும் அங்கேயே உள்ளது
- 1876 – *குயின்ஸ் ஓன் என்ற* முன்னொட்டைப் பெற்றது
- 1903 – கிச்சனர் சீர்திருத்தங்களின் ஒரு பகுதியாக 2வது குயின்ஸ் ஓன் மெட்ராஸ் சாப்பர்ஸ் அண்ட் மைனர்ஸ் என மறுபெயரிடப்பட்டது
- 1911 – 2வது ராணி விக்டோரியாவின் சொந்த மெட்ராஸ் சாப்பர்ஸ் அண்ட் மைனர்ஸ் என மறுபெயரிடப்பட்டது
# எல்லாரெட்டி சட்டமன்றத் தொகுதி

**எல்லாரெட்டி சட்டமன்றத் தொகுதி** (*Yellareddy Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். நிசாமாபாத் மாவட்டத்தில் உள்ள 9 தொகுதிகளில் இதுவும் ஒன்று. இது ஜஹீராபாத் மக்களவைத் தொகுதியின் ஒரு பகுதியாகும்.  
இந்திய தேசிய காங்கிரசின் மதன் மோகன் ராவ் கே இத்தொகுதியின் தற்போதைய சட்டமன்ற உறுப்பினர் ஆவார்.
# எல்லாரெட்டி சட்டமன்றத் தொகுதி

## மண்டலங்கள்

சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:
**ராமரெட்டி**  
| ராஜம்பேட்டை | } |
| --- | --- |
# எல்லாரெட்டி சட்டமன்றத் தொகுதி

## சட்டமன்ற உறுப்பினர்கள்

| பதவிக்காலம் | சட்டமன்ற உறுப்பினர் | கட்சி |
| --- | --- | --- |
| 2009-10 | ஏணுகு இரவீந்தர் ரெட்டி | பாரத் இராட்டிர சமிதி |
| 2010-14 |  |  |
| 2014-18 |  |  |
| 2018-23 | ஜைலஜா சுரேந்தர் | இந்திய தேசிய காங்கிரசு |
| 2023- | கே. மதன் மோகன் ராவ் | } |
# எல்லாரெட்டி சட்டமன்றத் தொகுதி

## மேலும் பார்க்கவும்

- தெலுங்கானா சட்டப் பேரவையின் தொகுதிகளின் பட்டியல்
# பாக்திரியம்

**பாக்திரியம்** (பாக்திரியம்: Αριαο, அரியாவோ, [[Help:IPA|]], பொருள் "ஈரானிய") என்பது ஓர் அற்றுவிட்ட கிழக்கு ஈரானிய மொழியாகும். இது முன்னர் நடு ஆசியாவின் பாக்திரியா (தற்போதைய ஆப்கானித்தான்) பகுதியில் பேசப்பட்டு வந்தது. குசான மற்றும் ஹெப்தலைட்டு பேரரசுகளின் அதிகாரப்பூர்வ மொழியாக இது பயன்படுத்தப்பட்டு வந்தது.
# பிரியா பாபு

**பிரியா பாபு** என்பவர் தமிழ்நாட்டைச் சேர்ந்த மாற்றுப்பாலினச் செயல்பாட்டாளர், எழுத்தாளர், ஆவணப்பட இயக்குநர், பேச்சாளராவார். திருநங்கையருக்கான திருநங்கையர் ஆவண மையத்தை மதுரையில் 2016 இல் தொடங்கி, நடத்திவருகிறார். மாற்றுப் பாலினத்தவர்களின் படைப்புகள் வெளியிட டிரான்ஸ் பதிப்பகத்தையும் இசைப் பாடல்கள் போன்றவற்றை வெளியிடும் டிரான்ஸ்மீடியா எனும் யூடியூப் அலைவரிசையையும் நிர்வகித்து வருகிறார்.
# பிரியா பாபு

## இளமைக்காலம்

திருச்சியில் பிறந்த இவர் 1990 களில் மும்பைக்கு சென்றார். பாலின அடையாளத்துடன் பல்வேறு சமூகச் சிக்கலை அங்கே எதிர்கொண்டார். சு. சமுத்திரம் எழுதிய வாடாமல்லி நூலைப் படித்தபிறகு புதிய உத்வேகம் பெற்று, தொடர்ந்து வாசிக்கவும் எழுதவும் தொடங்கினார். 2001 ஆம் ஆண்டு தமிழக திரும்பி வந்து திருநங்கைகளின் நலனுக்காக செயல்படத்தொடங்கினார். தமிழ்நாடு முற்போக்கு எழுத்தாளர் கலைஞர்கள் சங்கத்தின் சார்பாக கலை இலக்கிய இரவுகளில் நாடகங்களை அரங்கேற்றினார்.
# பிரியா பாபு

## இயக்கியவை

- தமிழகத்தில் திருநங்கையர் வழக்காறுகள் - ஆவணப்படம்
- வானம் தாண்டி (2017)- இசைத் தொகுப்பு
- அரிகண்டி (2021) -குறும்படம்
# அக்கராயன்குளம்

<templatestyles src="Module:Infobox/styles.css"></templatestyles>
அக்கராயன் குளமானது இலங்கையின் உலர் வலய வடமாகாண கிளிநொச்சி மாவட்ட கரைச்சி<nowiki/>ப்பிரதேசசபைக்குட்ப்பட்ட KN 05 கிராம சேவகர் பிரிவுக்கு உட்பட்டது. இது கிளிநொச்சிக்குத் தென்மேற்கே சுமார் 15 கிலோமீட்டர் தூரத்தில் அமைந்துள்ளது.இக்கிராமத்தின் பெயரிலே அங்கே ஒரு குளமும் உண்டு.  
இது 13 ஆம் நூற்றாண்டில் வன்னியை ஆண்ட தமிழ் மன்னன் " அக்கராய மன்னனால் கட்டப்பட்டது.
# அக்கராயன்குளம்

### கட்டப்பட்ட நோக்கம்

மக்களின் குடிப்பரம்பலுக்காகவும் வாழ்வாதாரத்துக்காகவும்; மேலும் இதன் எல்லைகள் விரிவாக்கம் பெற்று கோணாவில், ஸ்கந்தபுரம், யூனியன் குளம் என்று குடிப்பரம்பல் நிர்வகிக்கப்பட்டு மக்கள் வாழ்விடங்கள் விவசாய நிலங்களாக வழங்கப்பட்டு வாழ்கின்றார்கள்.  
இக்குளத்தின் முதல் பயனாக 1819 குடும்பங்கள் விவசாயத்தை மேற்கொள்கிறார்கள். முதன்மை பயிராக நெற்செய்கையே உள்ளது. மேட்டுக்காணிகளில் நிலையான பயிர்களாக தென்னை, பனை, மா, பலா, வாழை, போன்றவையும், தானிய பயிர்களாக உளுந்து, கௌப்பி, எள்ளு, குரக்கன் பயிர்களும் பயிரிடப்படுகின்றன. அக்கராயன் குளமானது மீன்பிடிக்கும் தொழிலுக்கும் உரிய இடம்.இதில் தம் விவசாய நேரம் போக மீன்பிடிப்பதையும் ஆதாரமாக கொண்டு வாழ்கிறார்கள்.
# அக்கராயன்குளம்

### இக்குளத்திற்கான நீர் ஆதாரம்

மழை நீரே அக்கராயன் ஆற்றுப்படுகை மூலம் கிடைக்கின்றது. இன்னும் மழைக்காலங்களில் வெளியேறும் மேலதிக நீர்கள் மண்டைக்கல்லாறு, கனகராயன்குள ஆற்றுப்படுகை மூலமாகவும்; மேலும் முறிகண்டி குளத்திலிருந்தும் நீர் கிடைக்கின்றது.
# அக்கராயன்குளம்

### அமைவிடம்

இது A 9, A 32, நெடுஞ்சாலைகளை இணைக்கும் திருமுருகண்டியிலிருந்து A 32 வீதியில் வன்னேரிக்கும் இடையில் அமைந்துள்ளது.
# அக்கராயன்குளம்

### விஸ்தீரணம் மற்றும் வடிவமைப்பு

அக்கராயன் குளத்தின் நீரேந்து பரப்பு 17000 ஏக்கர். இக்குளத்தில் ஆழம் 21 அடியாகும். இதன் அணைக்கட்டின் நீளம் 5600 அடி நீளமானது. இக்குளத்தின் மண் கழித்தரையாக உள்ளது.
# அக்கராயன்குளம்

### சூழல்

இக்குளத்தில் சூழல் மிக மிக இயற்கையான மரங்களால் சூழப்பட்ட காடு. இங்கு பாலை, வீரை, முதிரை ஆகிய பெருமரங்களும், சிறிய பற்றைக்காடுகளான சூரை, மஞ்சவூனா, அலம்பல் போன்றவையும், செடிகொடிகளாக மருத்துவ மூலிகைகளும் நிறைந்துள்ளன. நீலோத்பவம், செந்தாமரையும் அழகுமலர்களாக சூழவுள்ளது.
# அக்கராயன்குளம்

### பயன்கள்

இங்கு குடிப்பரம்பல் உருவாக்கப்பட்டபோது அரச மருத்துவமனை, அக்கராயன் மகா வித்யாலயம் போன்ற மக்களுக்கான தேவைகளும், சமய வழிபாடாக கிறிஸ்தவ மற்றும் இந்துக்கோயில்களும் மக்களுக்காக உருவாக்கப்பட்டுள்ளது. அக்கராயன் குளத்தின் நீர்ப்பாசனம் முக்கிய காரணமாக உள்ளது.  
"வரப்பு உயர, நீர் உயரும்; நீர் உயர பயிர் உயரும், பயிர் உயர மக்கள் உயர்வார்கள்", என்பது போல் மக்கள் அக்கராயன் குளத்தின் மூலம் உயர்ந்தார்கள்.
# அக்கராயன்குளம்

### பராமரிப்பு

இக்குளத்தில் வெள்ளப்பெருக்கானது 1981, 1984, 1998, 2001 போன்ற காலங்களில் ஏற்பட்டுள்ளது. குளமானது பராமரிக்கப்பட வேண்டியது. இது ஆற்றுப்படுகையின் மூலமாக நீரைக்கொண்டுவருவதால் குளம் தூர்ந்து போகும் நிலை உள்ளதால், தூர்வார வேண்டும். அணைக்கட்டுகள் கண்காணிக்கப்பட வேண்டும். அது உடைப்பெடுக்காமல் பராமரிக்கப்பட வேண்டும். நீர் விரயம் அகாதபடி வாய்க்கால் வடிவமைப்பு அமைப்பதன் மூலமாக இன்னும் அதிக பயன் பெற முடியும்.  
மன்னன் அக்கராயன் மக்களையும் மண்ணையும் நேசித்து கட்டிய குளமே அக்கராயன் குளம்.
# எலிசபத் குவெலிம்

**எலிசபெத், லேடி குவெலிம்** (*Elizabeth, Lady Gwillim* 21 ஏப்ரல் 1763 - 21 திசம்பர் 1807) என்பவர் ஒரு ஆங்கில ஓவியர் மற்றும் இயற்கை ஆர்வலர் ஆவார். இவர் 1801 முதல் 1807 வரை இந்தியாவின் மதராசில் (இப்போது சென்னை ) வாழ்ந்தபோது, இந்தியப் பறவைகளின் சுமார் 200 நீர்வண்ண ஓவியங்களை வரைந்தார். உலக அளவில் ஜான் ஜேம்ஸ் அடுபன் பதிப்பித்து புகழ்பெற்ற *தி பேர்ட்ஸ் ஆஃப் அமெரிக்கா*வில் (1827-1839) உள்ள இயற்கை அளவிலான ஓவியங்களே மிகச் சிறந்தவையாகக் கருதப்பட்டு வந்தன. அதை வெளியிடுவதற்கு சுமார் 20 ஆண்டுகளுக்கு முன்பே குவில்லிமின் இயற்கை அளவிலான ஓவியங்கள் வரையப்பட்டன. இவை கண்டு பிடிக்கபட்ட பிறகு அதன் துல்லியம் மற்றும் இயற்கையான தோற்றத்துடன் உள்ளதற்காகப் பாராட்டப்பட்டன. கூண்டில் உயிரோடு உள்ள பறவைகளை நன்கு அவதானித்து அதன் மூலம் இவர் தனது நீர் வண்ண ஓவியங்களை உருவாக்கினார். சில சமயங்களில் பறவைகளை அவற்றின் இயற்கையான சூழலில் அவதானித்தும் வரைந்துள்ளார்.
# எலிசபத் குவெலிம்

## இந்தியாவில்

எலிசபெத் குவில்லிம், அவரது கணவர், சர் ஹென்றி எலிசபெத்தின் திருமணமாகாத சகோதரி மேரி சைமண்ட்ஸ், சர் ஹென்றியின் உதவியாளர் ரிச்சர்ட் கிளார்க், மற்றொரு எழுத்தர் மற்றும் இரண்டு இந்திய ஊழியர்களும் 1801 ஆம் ஆண்டு மார்ச் 31 ஆம் தேதி இந்துஸ்தான் என்ற கப்பலில் ஏறி, ஏறக்குறைய ஐந்து மாதப் பயணத்திற்குப் பிறகு மதராசு (இப்போது சென்னை என்று அழைக்கப்படுகிறது) சூலை 26 அன்று வந்தடைந்தனர். அங்கு இவர்களது வாழ்க்கையானது, சகோதரிகள் தங்கள் தாய், சகோதரி ஹெஸ்டர், இங்கிலாந்தில் உள்ள நண்பர்களுக்கு எழுதிய கடிதங்கள் வாயிலாக விரிவாக அறியப்படுகிறது. அந்தக் கடிதங்கள் இப்போது பிரித்தானிய நூலகத்தில் உள்ளன. அந்தக் கடிதங்களின் மூலம் அப்போதைய மதராசின் நிலவமைப்பு, உயிரினங்கள், தாவரங்கள், மக்களின் பேச்சுநடை, அண்ந்த ஆடை, உணவு பண்பாடு, காலநிலை, நிலப்பரப்பு, உணவு, உள்ளூர் சமூக மற்றும் சமய பழக்கவழக்கங்கள் போன்ற பல்வேறு விசயங்கள் குறித்து குறிப்பிடப்பட்டுள்ளன. பல துறைகளைச் சேர்ந்த அறிஞர்கள் குவில்லிம்-சைமண்ட்ஸ் கடிதங்களை சமூகத்தில் தேவதாசி பெண்களின் பங்கு போன்ற பலதரப்பட்ட விஷயங்களைப் பற்றிய தகவல்களைப் பற்றி படித்துள்ளனர். இது மட்டுமல்லாது குவில்லிம் தன்னைச் சுற்றியுள்ள இயற்கை உலகத்தை தனது கடிதங்களிலும், சென்னையிலிருந்த தன் வாழ்வின் ஏழு ஆண்டுகளில் உருவாக்கிய பல பறவைகளை ஓவியங்களால் விவரித்துள்ளது மிகச் சிறப்பான பணிகளில் ஒன்று ஆகும்.
# எலிசபத் குவெலிம்

## இறப்பு

குவில்லிம் 1807 திசம்பரில் அறியப்படாத காரணங்களால் இறந்தார். 21 திசம்பர் 1807 அன்று சென்னை ஜார்ஜ் கோட்டையில் உள்ள உள்ள புனித மேரி தேவாலயத்தில் அடக்கம் செய்யப்பட்டார். இவரது கணவர் சர்ச்சைக்குரிய ஒரு சூழ்நிலையில் அடுத்த ஆண்டு திரும்ப அழைக்கப்பட்டார். அவர் மேரியுடன் நன்னம்பிக்கை முனை வழியாக இங்கிலாந்து திரும்பினார். 1920 களின் முற்பகுதியில் இலண்டனில் உள்ள ஒரு பழைய புத்தக விற்பனையாளரிடம் நிலவறையில் தூசு படிந்த ஒரு பெட்டியில் இருந்த இவரது ஓவியங்களை கண் மருத்துவரும் விலங்கியலாளருமான கேசி ஆல்பர்ட் வுட் விலைக்கு வாங்கி மெக்கில் பல்கலைக்கழகத்தில் உள்ள பிளாக்கர் வூட் நூலகத்திற்கு வழங்கினார். அப்போது இந்த ஓவியங்களை வரைந்த எலிசபெத் குவெலிம் யார் என்று அவருக்குத் தெரிந்திருக்கவில்லை. பிற்காலத்தில் பலரின் முயற்சிகளால் இவர் யார் என்று தெரியவந்துள்ளது.
# எம்ஜிஆர் ஓட்டப்பந்தய பயிற்சி மைதானம்

**எம்ஜிஆர் ஓட்டப்பந்தய பயிற்சி மைதானம்** (*MGR Race Course Stadium*) எம்ஜிஆர் ஸ்டேடியம் என்றும் அழைக்கப்படுகிறது. இந்தியாவின் மதுரையில் உள்ள ஒரு பல்நோக்கு மைதானமாகும். இங்கு தேசிய, சர்வதேச கபடி போட்டிகள் மற்றும் முதன்மை ஆட்டங்கள் உட்பட பல விளையாட்டு நிகழ்வுகள் நடத்துகிறது. இதில் 10,000 பேர் அமரும் வசதி உடையது. மேலும் 400மீ செயற்கை தடகளப் பாதையைக் கொண்டுள்ளது. 1970 ஆண்டில் 26 ஏக்கர்கள் பரப்பளவில் கட்டிடங்கள் கட்டப்பட்டன. இந்த மைதானம் 12 க்கும் மேற்பட்ட விளையாட்டுத் துறைகள் நடத்தும் வசதிகளைக் கொண்டது. இந்த மைதானம் மதுரையின் முக்கிய விளையாட்டு மைதானமாகும்.
# எம்ஜிஆர் ஓட்டப்பந்தய பயிற்சி மைதானம்

## வரலாறு

எம்ஜிஆர் ஓட்டப்பந்தய பயிற்சி மைதானம் 1970 ஆம் ஆண்டு தமிழ்நாடு விளையாட்டு மேம்பாட்டு ஆணையத்தால் நிறுவப்பட்டது. ஒரு நாளைக்கு சுமார் 3000 பேர் பயன்படுத்தும் மதுரையில் உள்ள முக்கிய விளையாட்டு மைதானத்தில் இதுவும் ஒன்றாகும். இம் மைதானம் 2012 ஆண்டில் மீண்டும் புதுப்பிக்கப்பட்டது
இந்த மைதானத்தில் 2014 ஆண்டு முதலாவது தென் மண்டல நீச்சலுக்கான முதன்மை ஆட்ட இணை ஒலிம்பிக் விளையாட்டுக் கூட்டத்தை தமிழ்நாடு அரசால் நடத்தப்பட்டது. இணை ஒலிம்பிக் விளையாட்டு என்பது மாற்றுத் திறனாளர்களுக்கான ஒலிம்பிக் விளையாட்டுக்கள் ஆகும் இது பாராலிம்பிக் எனவும் அழைக்கப்படுகிறது. இந்த மைதானத்தில் உள்ள ஹாக்கி மைதானத்தைச் சுற்றி கலை காட்சி கூடம் அமைக்கும் திட்டத்திற்கும் துப்பாக்கிச் சுடும் பயிற்சித் தளத்திற்கும் முன்மொழிவு 2014 ஆம் ஆண்டில் அரசுக்கு அனுப்பப்பட்டது.
# எம்ஜிஆர் ஓட்டப்பந்தய பயிற்சி மைதானம்

## வசதிகள்

இந்த விளையாட்டு அரங்கம் முதன்மையான தடகள விளையாட்டுக்கள் நடத்த பயன்படுத்தப்படுகிறது. இந்த மைதானத்தில் உள்ள வசதிகளில் தடகள விளையாட்டுக்கான 400 மீ செயற்கை தடம் உள்ளது.இதில் நான்கு பூப்பந்து மைதானங்களும் கூடைப்பந்து மைதானமும் துடுப்பாட்ட மைதானம், கால்பந்து மைதானம், வரிப்பந்தாட்டம், மேடை வரிப்பந்தாட்டம் மைதானங்கள், கைப்பந்து மைதானம் உள்ளது. இங்கு இருக்கும் நீச்சல் குளமானது 25 மீட்டர் அகலம், 82அடி ஆழம் உள்ளது. . மேலும் கபடி, பளுதூக்குதல் போட்டிகள் நடைபெறுகிறது. இம் மைதானத்தில் மாநில மற்றும் தேசிய அளவில் படப்பிடிப்பு போன்ற பிற நிகழ்வுகளையும் நடத்த இந்த விளையாட்டு அரங்கம் பயன்படுத்தப்படுகிறது. . இந்த மைதானத்தில் ஒரு ஆண்கள் தங்கும் விடுதியும் உள்ளது, இங்கு 140 கைதிகள் தடகளம், பூப்பந்து, கூடைப்பந்து, ஹாக்கி, கைப்பந்து மற்றும் கால்பந்து ஆகியவற்றைப் பயிற்சி செய்கிறார்கள்.
# சைதிகள்

ஒட்டியப் பகுதிகளில் ஜெய்திகளின் பிரதேசங்கள்]]  
**ஜெய்திகள்** (Zaydism) என்பது சியா இஸ்லாத்தின் ஒரு துணைப் பிரிவினர். ஜெய்தியிசத்தை பின்பற்றுபவர்கள் **சைதியா சியா** என்று அழைக்கப்படுகிறார்கள். கிபி 740ம் ஆண்டில் உமையா கலிபாவுக்கு எதிரான இமாம் ஜெய்தி இப்னு அலியின்தோல்வியுற்ற கிளர்ச்சியைத் தொடர்ந்து தோன்றியது ஜெய்திசம் சியா முஸ்லீம்களான பன்னிருவர் சியா மற்றும் இஸ்மாயிலிகள் போலல்லாமல், ஜெய்திகள் சில சமயங்களில் தவறாக ஐவர் என்றும் அழைக்கப்படுகிறார்கள். ஜிஹாதுக்கான அழைப்பு (தாவா), இமாமுக்கு கீழ்ப்படிதல் ஜெய்திகளுக்கு தேவையான இரண்டு குணங்கள் ஆகும். உலகின் பெரும்பாலான ஜெய்திகளின் வாழ்விடங்கள் வடக்கு யேமன் மற்றும் சௌதி அரேபியாவின் நஜ்ரான் பகுதியில்.அமைந்துள்ளது.ஏமன் நாட்டு முஸ்லீம்களில் 35 முதல் 40% பேர் ஜெய்திகள் ஆவார். உசைன் பத்ரெடின் அல்-ஹூதியின் கூற்றுப்படி, ஜெய்திகள் "தங்கள் வீடுகளில் உட்காருவது" மற்றும் அநீதியான உலகில் செயலற்ற நிலையில் இருப்பது கடினம்.  
ஜெய்திகள் இமாம்களின் தவறான தன்மையை நம்புவதில்லை மற்றும் அவர்களுக்கு எந்தவிதமான இயற்கைக்கு அப்பாற்பட்ட பண்புகளையும் கற்பதில்லை. ஆனால் இமாம்களின் தலைமைத்துவத்தை ஏற்றுக்கொள்கின்றனர். பன்னிருவர் சியா மற்றும் இஸ்மாயிலிகள் ஆகியவற்றில் காணப்படும் *நாஸ் இமாமத்* என்ற கருத்தையும் ஜெய்திகள் ஏற்பதில்லை. 9ம் நூற்றாண்டில் அப்பாசியக் கலீபகத்தின் படைத்தலைவரும், ஜெய்தி சியா முஸ்லீமான அலி இப்னு அபி சயீத் தனது கடைசி காலத்தில் கஃபாவில் உள்ள மக்களால் காட்டிக் கொடுக்கப்பட்டதாக ஜெய்திகள் கருதுகிறார்கள்.. 2014ம் ஆண்டு நிலவரப்படி, உலக முஸ்லீம் மக்கள் தொகையில் 0.5% ஜெய்திகள் உள்ளனர்.  
சபாவித்து இராச்சியத்தினருக்கு முன்னர் மிகவும் சக்திவாய்ந்ததாக இருந்த ஜெய்தியா பிரிவு, தற்போது சியா இசுலாமியர்களில் இரண்டாவது பெரிய பிரிவாக உள்ளது. அவர்கள் சுன்னி இசுலாம் பிரிவினரின் நம்பிக்கைகளுக்கு மிக நெருக்கமானவர்கள் மற்றும் இமாம்களின் தவறற்ற தன்மையை நம்புவதில்லை.  
1990ம் ஆண்டில் ஏமனின் வடக்குப்பகுதியில் இருந்த ஜெய்திகள் சியா இஸ்லாத்தின் மரபுகளை பாதுகாக்கும் இளைஞர்களின் மறுமலர்ச்சி குழுவாக உருவாகியதுதான் ஹூத்திகள் என்று அழைக்கப்படும் *அன்சார் அல்லாஹ்* (கடவுளின் கட்சிக்காரர்கள்) கிளர்ச்சி குழுவினர்.  
தங்களை முகமது நபிகள் வழித்தோன்றல்களாக கூறிக்கொள்ளும் ஜெய்திகள் பண்டைய ஏமனில் 1000 ஆண்டுகளுக்கும் மேலாக 1962ம் ஆண்டு வரை ஆட்சி செய்து வந்த ஜைதி இமாம் இராஜ்ஜியத்தில் முக்கிய பங்காற்றியவர்கள் என்று கூறப்படுகிறது. இந்த ஆட்சியாளர்கள் புதிய ஏமன் குடியரசு ஆட்சி அமைக்கப்பட்ட பிறகு அச்சுறுத்தலாக கருதப்பட்டு ஒதுக்கப்பட்டனர்.
# சைதிகள்

## இதனையும் காண்க

- நிசாரி இசுமாயிலி அரசு
# திருநங்கையர் ஆவண மையம்

**திருநங்கையர் ஆவண மையம்** என்பது திருநங்கை, திருநம்பி உள்ளிட்ட மாற்றுப் பாலினத்தவர்கள் குறித்த ஆவணக் காப்பகமாகும். இம்மையம் 2016 இல் மதுரை விஸ்வநாதபுரத்தில் திருநங்கை பிரியா பாபுவால் தொடங்கப்பட்டு, தற்போது சின்னசொக்கிக்குளத்தில் இயங்கிவருகிறது.  
அவ்வமைப்பானது தமிழ்நாடு பொது அறக்கட்டளைச் சட்டத்தின் கீழ் பதிவு செய்யப்பட்ட தன்னார்வல அமைப்பாகும். இதன் மூலம் மாற்றுப் பாலினத்தவர்களின் கல்வி, பயிற்சி, சட்ட அலோசனை, கலந்தாய்வு உள்ளிட்ட மேம்பாட்டுப் பணிகளைச் செய்து வருகிறது. பல்வேறு மாணவர்கள், ஆய்வாளர்களுக்கான ஆவணப் பாதுகாப்பகமாகவும் செயல்பட்டுவருகிறது. திருநங்கையர் குறித்தான குறும்படங்கள் மற்றும் ஆவணப்படங்களுக்கான திரைப்படத் திருவிழாவினை ஆண்டுதோறும் நடத்தி வருகிறது.
# இஸ்மாயிலிகள்

**இஸ்மாயிலிகள்** (அரபு: الإسماعيلية) என்பது சியா இசுலாமின் ஒரு கிளை ஆகும். பன்னிருவர் சியா இசுலாமியர்களிடமிருந்து இஸ்மாயிலிகள் வேறுபடுகிறார்கள். இஸ்மாயிலின் இளைய சகோதரரான மூசா அல்-காதிமை உண்மையான இமாமாக ஏற்றுக்கொண்டவர்களே இஸ்மாயிலிகள்.  
8ம் நூற்றாண்டில் முகம்மது இப்னு இஸ்மாயிலின் மரணத்திற்குப் பிறகு, இஸ்மாயிலியத்தின் போதனைகள் இன்று அறியப்படும் நம்பிக்கை அமைப்பாக மேலும் மாறியது, இஸ்லாமிய மதத்தின் ஆழமான, ஆழ்ந்த பொருளின் வெளிப்படையான செறிவு கொண்டது. இறுதியில் உசுலிசம் மற்றும் அக்பரிசம் மிகவும் இலக்கியவாத (ஜாஹிர்) நோக்கிய வளர்ச்சியுடன், ஷியா இஸ்லாம் இரண்டு தனித்தனி திசைகளில் வளர்ந்தது. சரியத் சட்டம் மற்றும் வழிகாட்டிகளாக இருந்த பன்னிரண்டு இமாம்களின் செயல்கள் மற்றும் நபியின் வாசகங்கள் (நபிவழி) ஆகியவற்றில் கவனம் செலுத்தும் உசுலி மற்றும் அக்பரி குழுக்கள, ஆழ்ந்த உண்மை மற்றும் புரிந்துகொள்ளக்கூடிய தெய்வீக யதார்த்தத்தின் வெளிப்பாட்டைக் குறிக்கும் "காலத்தின் இமாம்" மேலும் கடவுளுக்கு ஒரு வெளிச்சம்.  
இஸ்மாயிலிசம் ஒரு கட்டத்தில் உயர்ந்து சியா இஸ்லாத்தின் மிகப்பெரிய கிளையாக மாறியது. 10 முதல் 12ம் நூற்றாண்டுகளில் பாத்திம கலீபக ஆட்சியில் உச்சக்கட்டத்தை அடைந்தது. இஸ்மாயிலிகள் ஒரே கடவுள் கொள்கையும், முஹம்மதுவுடன் தெய்வீக வெளிப்பாட்டின் முடிவையும் நம்புகிறார்கள். அவரை "எல்லா மனிதகுலத்திற்கும் கடவுளின் இறுதி தீர்க்கதரிசி மற்றும் தூதர்" என்று அவர்கள் பார்க்கிறார்கள். இஸ்மாயிலிகள் மற்றும் பன்னிருவர், சியா இசுலாம் ஆகியோர் தொடக்க கால இமாம்களை ஏற்றுக்கொள்கிறார்கள். இஸ்மாயிலிகள் இப்னு ஜாஃபரை ஏழாவது இமாமாக ஏற்றுக்கொண்டனர். இஸ்மாயிலி சிந்தனை புதிய பிளாடோனிய தத்துவத்தில் பெரிதும் தாக்கம் கொண்டது.  
இஸ்மாயிலிகளின் பெரிய பிரிவினரான நிசாரி இஸ்மாயிலிகள் நான்காம் ஆகா கானை 49 வது பரம்பரை இமாமாக அங்கீகரித்துள்ளனர்.
# இஸ்மாயிலிகள்

## வாழிடங்கள்

இஸ்மாயிலிகள் நடு ஆசியா, இந்தியா, பாகிஸ்தான், ஏமன், லெபனான், மலேசியா, சிரியா, ஈரான், சவுதி அரேபியா, ஜோர்டான், ஈராக், குவைத், ஆகிய நாடுகளில் இஸ்மாயிலிகளைக் காணலாம். மேலும் ஆப்பிரிக்கா, அங்கோலா, வங்காளதேசம் மற்றும் தென்னாப்பிரிக்கா மற்றும் சமீபத்திய ஆண்டுகளில் ஐரோப்பா, கனடா, ஆஸ்திரேலியா, நியூசிலாந்து, அமெரிக்கா மற்றும் டிரினிடாட் மற்றும் டொபாகோ ஆகிய நாடுகளுக்கு இஸ்மாயிலிகள் குடிபெயர்ந்துள்ளனர்.
# இஸ்மாயிலிகள்

## பிளவின் வரலாறு

சியா இஸ்லாத்தின் ஆறாவது இமாம் *ஜாபர் அல் சாதிக்* இறந்த பிறகு, சியா இஸ்லாமின் இமாம் பதவிக்கு வாரிசு தகராறின் விளைவாக மூன்று பிரிவுகளாகப் பிரிந்தது. இஸ்மாயிலி சியாக்கள் ஜாபர் அல் சாதிக்கின் மகன் இஸ்மாயில் பின் ஜாஃபரின் ஆதரவாளர்களாக இருந்தனர். பிற பிரிவினர் துருஸ்கள், நிசாரி இசுமாயிலிகள் மற்றும் போக்ராஸ்கள்
# இஸ்மாயிலிகள்

## நம்பிக்கைகள்

தூதன் ஜிப்ரீல், முஹம்மது நபிக்கு குர்ஆனை வழங்கினார். இஸ்மாயிலி முஸ்லிம்கள் தங்கள் இமாமுக்கு குர்ஆன் வசனங்களை சமூகத்தின் உறுப்பினர்களுக்கு காலத்திற்கு ஏற்ப விளக்குவதற்கு அதிகாரம் இருப்பதாக நம்புகிறார்கள்.  
சலாத், இஸ்லாமிய பிரார்த்தனை: தொழுகை முறையைத் தீர்மானிக்கும் அதிகாரம் ஹஸர் இமாமுக்கு உண்டு. இன்றைய இஸ்மாயிலி முஸ்லீம்கள் மற்ற முஸ்லீம் பிரிவினரைப் போல ஒரு நாளைக்கு ஐந்து வேளை தொழ வேண்டும் என்று அவசியமில்லை. மாறாக அவர்கள் ஒரு நாளைக்கு மூன்று வேளை தொழுகிறார்கள். ஆண்களும் பெண்களும் ஒன்றாகத் தொழுவதற்குத் தடையில்லை.
# விக்கிப்பீடியா:Statistics/weekly/24-Dec-2023
| 211 | 2401:4900:7B97:3E7D:4821:A58A:8E33:A5DD | 0 | 1 | 0 | 0 | 0 | 0 | 0 | 1 | 32 |  |
| 212 | MasterRus21thCentury | 0 | 1 | 0 | 0 | 0 | 0 | 0 | 1 | 73 |  |
| 213 | 2409:40F4:100B:71B6:A4F9:9A8B:C3BC:1DBF | 0 | 1 | 0 | 0 | 0 | 0 | 0 | 1 | 0 | } |
# நம்பிக்கைக்காக மன்றாட்டம்

**நம்பிக்கைக்காக மன்றாட்டம்** (*Supplicating Trust*, , *பிடூசியா சப்ளிக்கன்சு*) என்பது கத்தோலிக்கக் கோட்பாட்டின் 2023 பிரகடனமாகும், இது ஒரே பாலின உறவுகளில் தனிநபர்களின் ஆசீர்வாதம் உட்பட, நியதிச் சட்டத்தின் கீழ் திருமணம் செய்து கொள்ளாத இணையர்களை ஆசீர்வதிக்கக் கத்தோலிக்கக் குருமார்களை அனுமதிக்கிறது. 2023 திசம்பர் 18 தேதியிடப்பட்டு, அதே நாளில் வெளியிடப்பட்ட இந்த ஆவணம், திரு ஆட்சிப்பீடத்தின் நம்பிக்கைக் கோட்பாட்டுத் துறை மூலம் வெளியிடப்பட்டு, திருத்தந்தை பிரான்சிசின் கையொப்பத்துடன் அங்கீகரிக்கப்பட்டது. 2000 ஆம் ஆண்டிற்குப் பிறகு இக்கோட்பாட்டுத் துறை வெளியிட்ட முதல் அறிவிப்பு இதுவாகும்.  
*பிடூசியா சப்ளிகன்சு* உடன்படிக்கை பலவிதமான விளக்கங்களைப் பெற்றது. ஒரே பாலின இணையர்களுக்கு ஆசீர்வாதம் வழங்குவது என்பது, அவர்களின் ஒன்றிப்பு வாழ்வை அங்கீகரிப்பதன் அர்த்தமாகாது எனக் கூறுகிறது திருஅவையின் விசுவாசக்கோட்பாட்டுத் துறை. இந்த வெளியீட்டுக்குப் பிறகு வத்திக்கான் அதிகாரத்துவத்தினர் "கடுமையான சித்தாந்த நிலைப்பாடுகளைத்" தவிர்க்க வேண்டும் என்று திருத்தந்தை பிரான்சிசு அறிவுறுத்தினார். ஒரே பாலின இணையர்களை ஆசீர்வதிப்பதைத் தடைசெய்த அதே திரு ஆட்சிப்பீடத்தின் முந்தைய 2021 தீர்ப்பின் தலைகீழாக *பிடூசியா சப்ளிகன்சு* உடன்படிக்கை பரவலாகப் பார்க்கப்படுகிறது.
# நத்தார் ஞாயிறு

).]]
**நத்தார் ஞாயிறு** (*Christmas Sunday*) அல்லது கிறித்துமசு ஞாயிறு என்பது நத்தார் பண்டிகைக்குப் பிறகு வரும் ஞாயிற்று கிழமையாகும்.  
ஐக்கிய இராச்சியத்தில், நத்தார் தினம் ஒரு சனிக்கிழமையில் வந்தால், திசம்பர் 26 சில சமயங்களில் "நத்தார் ஞாயிறு" என்று குறிப்பிடப்படுகிறது. மேலும் பொக்சிங் நாள் திசம்பர் 27க்கு மாறுகிறது. இருப்பினும் இந்த நடைமுறையில் இப்போது திசம்பர் 26 ஆனது பொதுவாகக் குறிப்பிடப்படுகிறது.  
மேற்கத்தியக் கிறித்தவத்தில், நத்தாருக்குப் பிறகு வரும் முதல் ஞாயிறு "நத்தாரின் முதல் ஞாயிறு" என்று அழைக்கப்படுகிறது.  
நத்தார் ஞாயிறு பொதுவாக தாவீது அரசர், புனித யோசேப்பு (இவர் "நிச்சயமான யோசேப்பு" மற்றும் சேம்சு தி இறைவனின் சகோதர ஆகியோரை நினைவுகூரும் "நாளிக்குப் பிறகு ஞாயிற்றுக்கிழமை" விருந்து தினத்துடன் ஒத்துப்போகிறது. இந்த புனிதர்களுக்கான சிறப்புப் பாடல்கள் மெனாயனில் காணப்படுகின்றன, இவை இயேசுவின் பிறப்பு விழாவிற்கான பாடல்களுடன் இணைக்கப்பட்டுள்ளன. மேலும் தெய்வீக வழிபாட்டில் சிறப்புத் திருமுகங்கள் மற்றும் நற்செய்தி வாசிப்புகள் நிகழ்த்தப்படுகின்றன. திசம்பர் 25 மற்றும் சனவரி 1க்கு இடையில் ஞாயிற்றுக்கிழமை இல்லை என்றால், இந்த விருந்து திசம்பர் 26க்கு மாற்றப்படுகிறது. இது இறைவனின் தாய் சினாக்சிசு இணைக்கப்பட்டுள்ளது. இயேசு பிறப்பின் பிறகு வரும் சனிக்கிழமையும் சிறப்புத் திருமுகங்கள் மற்றும் நற்செய்தி வாசிப்பைக் கொண்டுள்ளது (பிறகு விருந்துகளைத் தவிர எந்தப் பாடல்களும் இல்லை). தியோபனிக்கு முந்தைய சனிக்கிழமை தன் சொந்த சிறப்புத் திருமுகங்கள் மற்றும் நற்செய்தி வாசிப்பைக் கொண்டுள்ளது. மேலும் இரண்டு நாட்களும் ஒரே சனிக்கிழமையில் வந்தால், இரண்டு வாசிப்புகள் நடைபெறும்.
# மிசுவோ-நகமுரா நிகழ்வு

**மிசுவோ-நகமுரா நிகழ்வு** (*Mizuo–Nakamura phenomenon*) என்பது ஒகுச்சி நோய் எனப்படும் இரவு குருட்டுத்தன்மை நோயில் காணப்படும் ஒரு நிகழ்வாகும். சப்பானிய கண் மருத்துவர்களான இயெண்டாரோ மிசுவோ (1876–1913) மற்றும் புன்பே நகமுரா (1886–1969) ஆகியோரின் நினைவாக பெயரிடப்பட்டது.  
ஒளி-தழுவல் நிலையில் விழிமையம் மஞ்சள்-சாம்பல் நிற உலோகப் பளபளப்புடன் தங்க-பழுப்பு நிறத்தில் காணப்படுவது ஒகுச்சி நோயாகும். 3 முதல் 12 மணி நேர முழுமையான ஒளி தழுவலுக்குப் பின்னர் விழிமையம் சாதாரணமாகக் காணப்படும். மேலும் பளபளப்பான மஞ்சள் விழிமையத்தின் எதிர்வினையான இந்த மறைவு மிசுவோ-நகமுரா நிகழ்வு என்று அழைக்கப்படுகிறது.
# 2023 சுந்தனுக்கூர் எரிமலை வெடிப்பு

**2023 சுந்தனுக்கூர் எரிமலை வெடிப்பு** (*2023 Sundhnúkur eruption*) என்பது 18 திசம்பர் 2023 அன்று மாலை, ஐசுலாந்தின் கிரின்டாவிக் நகருக்கு வடக்கே சுந்த்னுக்கூர் பள்ளச் சங்கிலியில் எரிமலை வெடிப்பினைக் குறிக்கிறது. தரையில் உள்ள பிளவுகளில் இருந்து எரிமலைக்குழம்பு கசிந்தது. 19 திசம்பர் தொடக்கத்தில் வெடிப்பு மற்றும் அதனுடன் இணைந்த நில அதிர்வு நடவடிக்கைகளின் தீவிரம் குறைந்தது, புதிதாக திறக்கப்பட்ட பிளவுகளின் இருபுறமும் எரிமலைக்குழம்பு பக்கவாட்டில் பரவியது. 2021- ஆம் ஆண்டில் வெடிப்பு நிகழ்வு தொடங்கியதிலிருந்து ரெய்க்ஜேன்ஸ் தீபகற்பத்தில் ஏற்பட்ட மிகப்பெரிய வெடிப்பு என்று விவரிக்கப்படுகிறது. மேலும் 42 கிலோமீட்டர் தொலைவில் உள்ள தலைநகர் ரெய்க்ஜாவிக் வரை இந்த எரிமலை வெடிப்பு தெரியும். சுந்த்னுக்கூர் எரிமலைப் பள்ளத் தொடர் மற்றும் ஐஸ்லாந்தில் தற்போது செயலில் உள்ள எரிமலைப் பிளவு, ரெய்க்ஜேன்ஸ் தீபகற்ப பிளவு மண்டலத்தின் ஒரு பகுதியாகும்.  
2023 ஆம் ஆண்டு அக்டோபர் 24 ஆம் தேதி எல்ட்வோர்ப்-ஸ்வார்ட்செங்கி எரிமலை அமைப்பில் கடுமையான நிலநடுக்கம் காரணமாக திரளாக வெடிப்பு ஏற்பட்டது, இது அப்பகுதிக்கு அடியில் ஒரு மாக்மாக் குழம்பு ஊடுருவலால் ஏற்பட்டது. நிலநடுக்கங்களின் அதிர்வெண் மற்றும் தீவிரத்தன்மை நவம்பர் 10 அன்று வியத்தகு முறையில் அதிகரித்தது. அந்த நேரத்தில் 20,000 அதிர்வுகள் பதிவாகியுள்ளன. அவற்றில் மிகப்பெரியது 5.3 எண்ணளவைத் தாண்டியது. கிரிண்டாவக்கில் மக்கள் வெளியேற்றத்திற்கு உத்தரவிடப்பட்டது. மேலும், நகரத்திலும் அதைச் சுற்றியுள்ள பகுதிகளிலும் பெரிய அளவிலான உமிழ்தல் படிவு குறிப்பிடத்தக்க சேதத்தை ஏற்படுத்தியதாகக் கூறப்படுகிறது.
# வார்ப்புரு:Infraspeciesbox

<noinclude></noinclude><nowiki/> }}
| parent = }}
| display_taxa = -2}}
| trinomial_authority = }}}}}}}}}
| subspecies_authority = |}}}}}}
| species_authority = }}}}}}}}}}
| subgenus_authority = }}}}}}}}
| authority = }
| parent_authority = }}
| grandparent_authority = }}
| greatgrandparent_authority = }}
| greatgreatgrandparent_authority = }}
| offset = }}
<noinclude></noinclude>
| colour = }}|}}}}| }}
| status = }
| status_system = }
| status_ref = }
| status2 = }
| status2_system = }
| status2_ref = }
| image = }
| image_width = }
| upright = }}
| image_alt = }
| image_caption = }
| image_caption_align = }
| image2 = }
| image2_width = }
| upright2 = }}
| image2_alt = }}
| image2_caption = }}
| classification_status = }
| diversity = }
| diversity_link = }
| subgenus =
| species = ||}}*}}. }*
| subspecies = ||}}|}}}||}}}}|}}*. .* subsp. *}*|***. .* subsp. *}***}}}}
| variety=|}}}||}}***. .* var. *}}***|}}
| trinomial = }}}||}}*|subsp. *} ''}}}}}
| name = |}}}||}}}
| range_map = }
| range_map_upright = }}
| range_map_width = }
| range_map_alt = }
| range_map_caption = }
| synonyms_ref = }
| synonyms = }
}}<noinclude></noinclude>
# கர்மா லோதேய் பூட்டியா

**கர்மா லோதேய் பூட்டியா** (*Karma Loday Bhutia*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநில அரசுக் கல்லூரியில் 1987 ஆம் ஆண்டில் இளங்கலைப் பட்டம் பெற்றார். சிக்கிம் மாநில அரசியலில் சிக்கிம் கிராந்திகாரி மோர்ச்சா கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சிக்கிம் சட்டமன்றத் தேர்தலில் கபி லுங்சோக்கு தொகுதியிலிருந்து சிக்கிம் சட்டப் பேரவைக்கு தேர்ந்தெடுக்கப்பட்டார். பி. எசு. கோலே அமைச்சரவையில் வனம், சுற்றுச்சூழல் மற்றும் வனவிலங்கு, சுரங்கங்கள், கனிம மற்றும் புவியியல் மற்றும் அறிவியல் & தொழில்நுட்ப அமைச்சராக இருந்தார்.
# மிங்மா நர்பு செர்பா

**மிங்மா நர்பு செர்பா** (*Mingma Narbu Sherpa*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தில் புர்பா சங்கய் செர்பா என்பவருக்கு 1971 ஆம் ஆண்டு மகனாகப் பிறந்தார். 1995 ஆம் ஆண்டில் வடக்கு வங்காளப் பல்கலைக்கழகத்தில் படித்து ஆங்கிலத்தில் இளங்கலைப் பட்டம் பெற்றார். சிக்கிம் மாநில அரசியலில் சிக்கிம் கிராந்திகாரி மோர்ச்சா கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சிக்கிம் சட்டமன்றத் தேர்தலில் தாரம்தின் சட்ட மன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பி.எசு கோலே அமைச்சரவையில் எரிசக்தி, மின்சாரம் மற்றும் தொழிலாளர் அமைச்சராக இருந்தார்.
# உலோக்கு நாத்து சர்மா

**உலோக்கு நாத்து சர்மா** (*Lok Nath Sharma*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தில் மது பிரசாத்து சர்ப்மா என்பவருக்கு மகனாகப் பிறந்தார். 1991 ஆம் ஆண்டில் 12 ஆம் வகுப்பு வரை படித்து முடித்தார். சிக்கிம் மாநில அரசியலில் சிக்கிம் கிராந்திகாரி மோர்ச்சா கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சிக்கிம் சட்டமன்றத் தேர்தலில் கியால்சிங்கு-பார்னியாக்கு சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பி.எசு கோலே அமைச்சரவையில் உணவு பாதுகாப்பு அமைச்சர், விவசாயம், தோட்டக்கலை & பணப்பயிர்கள், கால்நடை பராமரிப்பு, கால்நடை மீன்பிடி மற்றும் கால்நடை சேவைகள், தகவல், மக்கள் தொடர்பு மற்றும் அச்சிடுதல் துறை அமைச்சராகப் பணிபுரிந்தார்.
# பேது சிங்கு பந்து

**பேது சிங்கு பந்து** (*Bedu Singh Panth*) இந்தியாவைச் சேர்ந்த ஓர் அரசியல்வாதியாவார். சிக்கிம் மாநிலத்தில் மண் பகதூர் பந்து என்பவருக்கு மகனாகப் பிறந்தார். 1972 ஆம் ஆண்டில் மேற்கு வங்காளத்தில் 12 ஆம் வகுப்பு வரை படித்து முடித்தார். சிக்கிம் மாநில அரசியலில் சிக்கிம் கிராந்திகாரி மோர்ச்சா கட்சியின் உறுப்பினராகச் செயல்பட்டார். 2019 ஆம் ஆண்டு நடைபெற்ற சிக்கிம் சட்டமன்றத் தேர்தலில் தெமி நாம்பிங்கு சட்டமன்றத் தொகுதி சட்டமன்றத் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். பி.எசு கோலே அமைச்சரவையில் சுற்றுலா மற்றும் சிவில் விமான போக்குவரத்து மற்றும் வர்த்தகம் மற்றும் தொழில்துறை அமைச்சராகப் பணிபுரிந்தார்.
# சந்துலால் சா

**சந்துலால் செசங்பாய் சா** (*Chandulal Jesangbhai Shah*) (13 ஏப்ரல் 1898 - 25 நவம்பர் 1975) ஓர் பிரபல இந்தியத் திரைப்பட இயக்குநரும், தயாரிப்பாளரும் மற்றும் திரைக்கதை எழுத்தாளரும் ஆவார். இவர் 1929 இல் *ரஞ்சித் ஸ்டுடியோ* என்ற திரைப்பட தயாரிப்பு நிறுவனத்தை நிறுவினார்.  
சந்துலா சா 1898 இல் பிரித்தானிய இந்தியாவில் குசராத்தின் ஜாம்நகரில் பிறந்தார். பம்பாயில் (இப்போது மும்பை) உள்ள சைடன்காம் கல்லூரியில் படித்தார். பின்னர் 1924 இல் மும்பை பங்குச் சந்தையில் பணி நியமனம் பெற்றார். வேலை கிடைக்கும் என்று காத்திருந்தபோது, புராணப் படங்களுக்கு எழுத்தாளராக இருந்த தனது சகோதரரான ஜே. டி. சாவுக்கு உதவினார். 1925 ஆம் ஆண்டு "இலட்சுமி பிலிம் கம்பெனி" என்ற நிறுவனத்தின் இயக்குநர் மணிலால் ஜோஷி உடல்நிலை சரியில்லாமல் இருந்ததால் *விம்லா* என்ற படத்தை இயக்க இவரை அழைத்தார். அந்த அழைப்பை ஏற்றுக் கொண்ட சந்துலால் சா படத்தை இயக்கியது மட்டுமின்றி அந்த நிறுவனத்திற்காக *பஞ்ச் தண்டா* (1925) மற்றும் *மாதவ் கம் குண்டலா* (1926) என்ற இரண்டு படங்களையும் இயக்கினார்.
# சந்துலால் சா

## திரைப்பட வாழ்க்கை

இலட்சுமி பிலிம் கம்பெனியில் இருந்த சந்துலாலின் நண்பரான அமர்சந்த் செராப், வரை கோகினூர் பிலிம் கம்பெனிக்கு அழைத்துச் சென்றார். அங்கு இவர் நிறுவனத்தின் நிறுவனர் கோஹருடன் தொடர்பு கொண்டார், அது இறுதியில் தனிப்பட்ட மற்றும் தொழில்முறை உறவாக வளர்ந்தது.  
கோகினூர் நிறுவனத்தின் தயாரிப்பில் கோகர் மற்றும் சுலோச்சனா ஆகியோரின் நடிப்பில் *டைப்பிஸ்ட் கேர்ள்* (1926) என்ற திரைப்படம் இவர் இயக்கிய முதல் படமம் 17 நாட்களில் தயாரிக்கப்பட்டது. இந்தப் படம் நல்ல வரவேற்பைப் பெற்றது. சந்துலால் அந்நிறுவனத்திற்காக மேலும் ஐந்து படங்களை இயக்கினார், அனைத்திலும் கோகர் இடம்பெற்றார். இவற்றில் *குன்சுந்தரி* (1927) என்ற படம் மிகவும் பிரபலமானது  
திரைப்படத் தயாரிப்பைத் தவிர, இந்தியத் திரைப்படத் துறையின் நிறுவனப் பணிகளுக்கும் சந்துலால் சா நிறைய நேரம் செலவிட்டார். இந்தியத் திரைப்படத் துறையின் வெள்ளி விழா (1939) மற்றும் பொன்விழா (1963) ஆகிய இரண்டும் இவரது வழிகாட்டுதலின் கீழ் கொண்டாடப்பட்டன. இவர் 1951 இல் உருவாக்கப்பட்ட இந்திய திரைப்படக் கூட்டமைப்புக்கு முதல் தலைவராக இருந்தார். அடுத்த ஆண்டு ஹாலிவுட்டுக்கு இந்தியக் குழுவை வழிநடத்தினார்.
# சந்துலால் சா

## பிற்கால வாழ்க்கையும் இறப்பும்

ராஜ் கபூர் மற்றும் நர்கிசு நடித்த *பாபி* (1953) என்ற திரைப்படம் தோல்வியடைந்தபோது சந்துலாலின் வீழ்ச்சி தொடங்கியது. அதன்பிறகு *ஊட்பதாங்* (1955), *ஜமீன் கே தாரே* (1960) மற்றும் கடைசியாக நந்த்லால் ஜஸ்வந்த்லாலுடன் இணைந்து இயக்கிய *அகேலி மாட் ஜெய்யோ* (1963) ஆகிய மூன்று படங்களை இயக்கினார். இவர் சூதாட்டம் மற்றும் குதிரை பந்தயத்தில் ஈடுபட்டார். திரைப்படத்துறையின் மிகவும் சக்திவாய்ந்த மனிதராகவும், ஒரு காலத்தில் மகிழுந்துகளை வைத்திருந்தவருமான இவர் பேருந்துகளில் பயணம் செய்ய பணமின்றி வண்டியிலிருந்து கீழே தள்ளப்பட்டார். சந்துலால் சா 25 நவம்பர் 1975 அன்று இறந்தார்.
# நர்கிசு (நடிகை)

**நர்கிசு** (*Nargis*) ஓர் பாக்கித்தானிய திரைப்பட நடிகையும் மற்றும் மேடை நடனக் கலைஞரும் ஆவார். 1993 முதல் 2018 வரையிலான தனது தொழில் வாழ்க்கையில் 104க்கும் மேற்பட்ட படங்களில் நடித்துள்ளார். மேலும் 2016 இல் நாடு முழுவதும் அதிக சம்பளம் வாங்கும் மேடைக் கலைஞராக இருந்தார். இவர் இசை சார்ந்த *சூரியன்* (1998 திரைப்படம்) என்ற காதல் திரைப்படத்தில் தனது துணைப் பாத்திரத்திற்காக மிகவும் பிரபலமானவர். இது எல்லா காலத்திலும் அதிக வசூல் செய்த உள்நாட்டுப் படங்களில் ஒன்றாகும். *இன்டர்நேஷனல் லுடேரே* (1994), *குண்டா ராஜ்* (1994), *சோஹா ஜோரா* (2007), மற்றும் *துஷ்மன் ராணி* (2014) ஆகியவை இவரது மற்ற குறிப்பிடத்தக்க படங்களில் அடங்கும்.
# நர்கிசு (நடிகை)

## விருதுகள் மற்றும் அங்கீகாரம்

1995 இல் பஞ்சாபி மொழித் திரைப்படமான மேடம் ராணி மற்றும் *கலா ராஜ்* (1997) ஆகியவற்றில் நடித்ததற்காக 'சிறந்த துணை நடிகை'க்கான நிகர் விருதினைப் பெற்றார்.
# துத்தநாகச் சுத்திகரிப்பு

**துத்தநாகச் சுத்திகரிப்பு** (Zinc refining) என்பது துத்தநாகத்தை *உயர் தர* சிறப்பு துத்தநாகமாக சுத்திகரிக்கும் ஒரு செயல்முறையாகும். இச்செயல் முறையில் கிடைக்கும் துத்தநாகம் குறைந்தபட்சம் 99.995% தூய்மையானதாகும். மின்னாற்பகுப்பு செயல்முறைகள் மூலம் துத்தநாகத்தை கரைக்கும் போது இந்த செயல்முறை பொதுவாக தேவைப்படுவதில்லை. ஆனால் துத்தநாகம் உயர் வெப்ப உலோகவியல் செயல்முறைகளால் உற்பத்தி செய்யப்படும் போது இம்முறை தேவைப்படுகிறது. ஏனெனில் உயர்வெப்ப உலோகவியல் செயல்முறையில் கிடைக்கும் துத்தநாகம் 98.5% மட்டுமே தூய்மையானது.  
துத்தநாகத்தை தூய்மையாக்க பல்வேறு சுத்திகரிப்பு முறைகள் உள்ளன. ஆனால் பின்னியக்க செயல்முறை மிகவும் பொதுவாக பயன்படுத்தப்படுகிறது.  
மெதுவாக துத்தநாகச் சிதைவு மற்றும் துத்தநாக வார்ப்புகளில் விரிசல் உண்டாக்கும். துத்தநாக அழுகலை தவிர்க்க தொழில் ரீதியாக உயர் தூய்மையான துத்தநாகம் தேவைப்படுகிறது,
# துத்தநாகச் சுத்திகரிப்பு

## பின்னியக்கச் செயல்முறை

நியூ செர்சி துத்தநாக நிறுவனம் இந்த செயல்முறையை 1930 ஆம் ஆண்டில் கண்டுபிடித்தது.  
முதலாவது நெடுவரிசையில் உள்ள இரும்பு மற்றும் அலுமினியம் மாசுக்கள் அகற்றப்படுவதுடன் ஒப்பிடுகையில் இந்த செயல்முறை துத்தநாகத்தின் குறைந்த கொதிநிலையைப் (907 பாகை செல்சியசு அல்லது 1665 பாகை பாரங்கீட்டு). பயன்படுத்திக் கொள்கிறது. எனவே, முதல் நெடுவரிசையில் துத்தநாகம் அதன் கொதிநிலைக்கு மேலே சூடாக்கப்பட்டு ஒரு மின்தேக்கிக்கு உயர அனுமதிக்கப்படுகிறது. இரும்பு மற்றும் அலுமினிய அசுத்தங்கள் திண்மம் அல்லது திரவ வடிவில் கீழே மூழ்கும். ஈயம் மற்றும் காட்மியம் நீராவி அசுத்தங்கள் இன்னும் தங்கி உள்ளன. ஈயத்தை அகற்றுவதற்காக 2-3% நீராவி ஒடுக்கப்படுகிறது. இது ஈயத்தின் பெரும்பகுதியை நீராவியிலிருந்து வெளியேற்றுகிறது; மொத்த உள்ளடக்கத்தில் இது 0.003% மட்டுமேயாகும். இறுதியாக நீராவி காட்மியம் நெடுவரிசையில் செலுத்தப்படுகிறது. அங்கு இது கொதிநிலை துத்தநாகத்தின் கொதிநிலைக்கு கீழே ஓர் இடைநிலை வெப்பநிலைக்கு குளிர்விக்கப்படுகிறது, ஆனால் அது இன்னும் காட்மியத்தின் கொதிநிலைக்கு (767 பாகை செல்சியசு) மேலே இருக்கும். துத்தநாகம் ஒரு சுத்திகரிக்கப்பட்ட திரவமாக கீழே வெளியேறுகிறது, காட்மியம் நீராவியாக மேலே வெளியேறுகிறது.
# மாமத்வான் சுரங்கம்

**மாமத்வான் சுரங்கம்** (*Mamatwan mine*) தென்னாப்பிரிக்காவின் ஒன்பது மாகாணங்களில் ஒன்றான வடக்கு கேப் மாகாணத்தில் அமைந்துள்ள ஒரு சுரங்கமாகும். மாமத்வான் சுரங்கம் தென்னாப்பிரிக்காவின் மிகப்பெரிய மாங்கனீசு இருப்புக்களில் ஒன்றாகும். 433 மில்லியன் டன் மாங்கனீசு தாது கையிருப்பாக இருக்கும் நிலையில் இது மதிப்பீட்டில் 40% மாங்கனீசு உலோகத்தைக் கொண்டுள்ளது..
# மோசம் சா

**மோசாம் சா, வாலாசன் சாசதா** (*Moazzam Jah, Walashan Shahzada*) நவாப் மிர் சர் **சுசாத் அலி கான் சித்திக் பகதூர்**, (21 டிசம்பர் 1907 - 15 செப்டம்பர் 1987), ஐதராபாத் இராச்சியத்தின் கடைசி நிசாம் ஓசுமான் அலி கான், மற்றும் அவரது முதல் மனைவி துல்கன் பாசா பேகம் ஆகியோரின் மகன் ஆவார். .  
இவர் முதலில் உதுமானியப் பேரரசின் கடைசி இளவரசிகளில் ஒருவரான நிலோபர் பரகத் பேகம் (4 ஜனவரி 1916 - 12 ஜூன் 1989) என்பவரை மணந்தார். பின்னர் இவர் அன்வாரி பேகம் சாகிபா மற்றும் இரசியா பேகம் சாகிபா என்ற இரண்டு மனைவிகளையும் மணந்தார். 1947 ஆம் ஆண்டில், ஐக்கிய இராச்சியத்தின் ஆறாம் ஜோர்ஜ் மூலம் இவருக்கு தனிப்பட்ட உயர்நிலைத் தகுதி வழங்கப்பட்டது.  
மோசம் சா ஒரு கவிதை ஆர்வலராக இருந்தார். கவிஞர் நசிம் அபாண்டி ஆக்ராவிலிருந்து ஐதராபாத்து மாநிலத்திற்கு குடிபெயர்ந்த பிறகு அவருடன் நெருங்கிய தொடர்பு கொண்டிருந்தார். இளவரசர் *ஷாஜி* என்ற புனைப்பெயரில் கவிதையும் எழுதினார்.  
இளவரசார் ஐதராபாத்தில் உள்ள மலைக்கோட்டை அரண்மனையில் தங்கியிருந்தார். ஐதராபாத்தில் உள்ள பிரபலமான ஒரு சந்தை இவரது பெயரால் மோசாம் சா சந்தை என அழைக்கப்படுகிறது.
# மோசம் சா

## ஆரம்ப கால வாழ்க்கை

மோசாம் சா 2 சனவரி 1908 இல் மிர் சுசாத் அலி கான் என்ற பெயரில் பிறந்தார். இவரது தந்தை மிர் ஓசுமான் அலி கான், பிரித்தானிய இந்தியாவின் ஐதராபாத் மாநிலத்தின் கடைசி நிசாம் ஆவார். இவரது தாயார் துல்கன் பாசா பேகம் ஓசுமான் அலி கானின் முதல் மனைவி. இவருக்கு ஆசம் சா என்ற ஒரு மூத்த சகோதரரும் இருந்தார்.  
இவரது இளமை பருவத்தில், இவர் 'இளைய இளவரசர்' என்று பிரபலமாக அறியப்பட்டார். இவர் தனது தந்தை நிசாமிடமிருந்து ஆண்டு மானியமும் பெற்றார்.